Sag om, hvorvidt fælles forældremyndighed over 3 fælles børn skal ophæves
Ret: Retten i Aalborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

RETTEN I AALBORG
DOM

afsagt den 10. december 2021

Sagen er behandlet for lukkede døre.

Sag BS-34358/2021-ALB

Mor
(beskikket advokat Lisbeth Pahl)

mod

Far
(beskikket advokat Jonna Hjeds)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 14. september 2021.

Mor har fremsat påstand om, at den fælles forældremyn-dighed over Barn 1,
født Dato 1, Barn 2, født Dato 2 og Barn 3, født Dato 3 ophæves, og at hun
skal have forældremyndigheden alene.

Far har fremsat påstand om frifindelse.

Far har fremsat påstand om, at den fælles forældremyndig-hed over Barn 1,
Barn 2, og Barn 3 ophæves, og at hanskal have forældremyndigheden alene.



2

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen

Mor har midlertidig fuld forældremyndighed over Barn 1, Barn 2, og Barn 3.

Forklaringer
Mor og Far har afgivet forklaring. Der henvises til retsbog af 9. november
2021.

Familierettens begrundelse og resultat
Familieretten lægger til grund, at parterne har haft et turbulent forhold med
vold og trusler, med den konsekvens, at sagsøger valgte at flytte på krisecenter
ad flere gange. Det lægges endvidere til grund, at sagsøger nu under børnenes
anbrin-gelse har god kontakt til dem.

Der er ved parternes forklaringer påvist konkrete holdepunkter for at antage,
at forældrene ikke vil kunne samarbejde om Barn 1's, Barn 2's, og Barn 3's
forhold til deres bedste og at det er bedst for Barn 1, Barn 2, og Barn 3, at den
fælles forældremyndighed ophæves.

Familieretten henviser til forældreansvarslovens § 11, 2. pkt., jf. § 4.
 
Efter en samlet vurdering er det bedst for Barn 1, Barn 2, og Barn 3, at Mor
får forældremyndigheden alene.
 
Familieretten henviser til forældreansvarslovens § 4 og § 14.

THI KENDES FOR RET:

Mor frifindes for den af Far nedlagte påstand.

Den fælles forældremyndighed ophæves, og Mor skal have
forældremyndigheden alene over Barn 1, født Dato 1, Barn 2, født Dato 2 og
Barn 3, født Dato 3



3

Ingen af parterne betaler sagsomkostninger til den anden part eller til statskas-
sen.